
( El professor Español es definia com "un simple 

SOCIETAT D'HISTÒRIA aficionat amb setenta anys d'experiència". Aquesta era la 

NATURAL DE LES BALEARS humiltat d'un excel.lent entomòleg i millor persona. 
Francesc Español i Coll, va néixer a Valls, Tarragona, 
el $ d'octubre de 1907. La seva primera captura entomològica no se sap molt bé quan fou, 
però ja als 16 anys envià un escarabat al Professor Jeannel d'una espècie nova qui li dedicà 
amb el nom d'Speophilus espanoli. L'any 1932 ingressà en el departament d'entomologia del 
Museu de Zoologia Barcelona. Tres anys després obté la llicenciatura en Farmàcia per la 
Universitat de Barcelona. L'any 1941 fou 
anomenat conservador del Museu de Zoologia de 
Barcelona i el 1966 fou nomenat director. L'any 
1969 llegí el seu discurs d'ingrés en l'Acadèmia 
de les Ciències i Arts de Barcelona, amb el títol 
Fauna cavernicola de España. Español fou 
també un professor excepcional. Entre 1970 fins 
1975 accedí a la petició d'impartir l'assignatura 
Zoologia II (Artròpodes) que s'estudiava al tercer 
curs de la llicenciatura en biologia. Per tal de no 
interferir en la seva feina normal al Museu de 
Zoologia, les classes les feia de vuit a nou del 
matí, però, malgrat l'hora intempestiva, les classes 
eren plenes. Fins i tot hi anaven estudiants de 
cursos superiors que ja havien superat 
l'assignatura per poder gaudir del mestratge 
d'Espanol. I és que, com feia amb els deixebles 
que anaven a veure'l al Museu, transmetia amb 
una tal facilitat el seu entusiasme pel món dels 
insectes, que les seves classes es convertien en 
veritables vivències d'allò que esplicava. 

Es jubilà l'any 1977, als 70 anys, com a 
Director del Museu, no obstant, en cap moment 
deixà de treballar fins fa un parell d'anys i així, per exemple, l'any 1992 es publicà el segon 
volum de la sèrie Fauna Ibérica dedicat a la família Anobiidae. 

La seva relació amb les Balears i la Societat d'Història Natural vé d'enfora. Des de la 
fundació de la Societat mantingué contacte amb tots els socis interessats per l'entomologia. 
Guillem Colom, Josep Maria Palau, Llorenç Garcias Font, Artur Compte.... i tants d'altres 
entomòlegs i aficionats a la natura què sempre que necessitaven alguna cosa (assessorament, 
bibliografia...) trobaren en ell consells i solucions. L'epistolari d'aquests personatges són 
història viva de la història de la naturalesa de les nostres illes. Però amb els anys aquesta 
tendresa no es perdé, noves generacions de naturalistes illencs trobàrem la mateixa hospitalitat 

i ajuda en visitar-lo al seu despatx-laboratori del Museu de Zoologia de Barcelona. 

El seu interès pels poblaments insulars el va fer visitar i estar en contacte frequent amb 
el naturalista solleric Guillem Colom. Ja havia publicat dades de tenebriònids durant la guerra, 
però en la dècada de 1950 lliurà a la premsa dos grans treballs de síntesi: els tenbriònids de 
les Pititises (1951) i els de totes les Balears (1954). 

Publicà dos treballs al Bolletí. El primer l'any 1955, un jove Bolletí d'una Societat 
també jove, sobre els tenebriònids de les Pititses. L'any 1976, junt amb O. Escolà, dissertà 
en el nostre Bolletí sobre el poblament biosespeleològic de la fauna de les Balears. 

Els autors d'aquesta nota al llarg de les nostres visites als illots de les Gimnèsies i 
Pitiúses hem reviscut en cada desembarc, moltes de les troballes entomològiques d'aquell 
pioner del nostre país efectuades ja feia anys. 

Amb motiu del seu 90è aniversari Xavier Bellés (1997) va dedicar-li un treball en el que 
es descrivia una nova espècie, Ptinus espanyoli, en el nostre Bolletí. La Junta Publicacions 
del Bolletí de la Societat d'Història Natural de les Balears es reuní expressament el 8 
d'octubre, data del seu naixament, per tal d'acceptar l'article, com a forma d'afegir-se a aquest 
petit i merescut homenantge. 

Per fer-se una idea de la feina d'aquest mestre científic el Dr. Español, publicà més de 
400 treballs, descrivi més de 500 tàxons de tot el món pertanyent a més de 15 famílies de 
coleòpters (a més a més d'un Reduviidae, Hemiptera). Entre les famílies de -més interès 


destaquen els Tenebrionidae i els Anobiidae, i la seva gran passió, els coleòpters cavernicoles. ` 


Algunes d'aquestes espècies són de les Balears, amb les que tenia uns lligams: especials. 

La seva obra taxonòmica impressionant fou publicada per A. Viholas, O. Escolà i J. 
Vives, l'any 1995 en un volum especial de Treballs del Museu de Zoologia Número 7, 
Barcelona. 

La figura del mestre despertant els nins als misteris alucinants de la Natura ha estat molt 
ben reflectida pel vell professor de la pel.lícula “La lengua de las Mariposas”. Només era 
una mica més gran que aquells nins quan, en una de les primeres visites a aquell cau, a les 
hores també una mica misteriós, que era la biblioteca de la Societat d'Història Natural de les 
Balears, vàrem conèixer algunes de les obres de Francesc Español, de Guillem Colom i de 
tants de bons naturalistes com han treballat a les Balears. 

Al contrari dels llibres plens de color que parlaven d'espècies exòtiques o de paisos 
irreals per llunyans, els escrits del Professor Espafiol eren una mica austers, però obrien les 
portes d'una natura real, que un mateix podia trobar al dia seguent en anar d'excursió per la 
Serra de Tramuntana. Aquelles obres encara destil.len dues coses. Per un lloc, són exemple 
de feina ben feta, sense preses, tot cercant la perfecció. Però també són exemple d'una 
admiració profunda i sincera per la natura. Aquestes virtuds són més dignes de ser valorades 
si es té en compte que el Professor Español va treballar bona part de la seva vida en en un 
ambient hostil a la cultura. Imaginau-vos si en aquell temps una persona, a més a més, es 
dedicava a estudiar una cosa tan extranya com un escarabatsi. Avui en dia, amb unes 
condicions culturals i materials molt més favorables, ja és molt difícil trobar aquestes actituds. 

Llegir aquells vells escrits també imposava respecta. Era dificil d'imaginar qui podia ser 
el savi que els havia escrit. Uns anys després vàrem conèixer al Professor Español al Museu 
de Zoologia de Barcelona. Ja feia molt de temps de la seva jubilació com a director del 
Museu. El Professor Español es queixava de que el seu esperit de treball i la seva il.lusió de 
conèixer no podien ser seguides ni pels seus dits ni els seus ulls. També es queixava de 
gairebé no poder sortir a trescar pel camp. Recordava amb emoció les antigues campanyes 
entomològiques, l'emoció de descobrir el que ningú fins ara ha sabut veure. 

Tal volta per això, sempre va acollir als entomòlegs balears com a deixebles. Per 

iniciativa del Professor Espafiol, probablement recordant les dificultats del seus propis inicis, 
el Museu de Zoologia de Barcelona va fer l'any 1993 una important donació de material que 
ha estat el bessó inicial de les Col.leccions entomològiques del Museu de la Naturalessa de 
les llies Balears. Gràcies a aquestes col.lecions, avui en dia es dispossa de material de 
referència de moltes d'espècies dels coleòpters que viuen a les Illes. Conservar aquestes 
col.leccions i estudiar la seva obra és un motiu d'orgull i satisfacció, però també és un motiu 
per recordar l'admirable figura humana i professional que fou el Professor Español. 
El 29 de juny de 1999 ens deixà per sempre el professor Español. 


Miquel Palmer i Guillem X. Pons 


